Visit Site
Recommended byColombia
దీనికి తోడు నాస్తికుడైన రామ్ గోపాల్ వర్మ .. ఆయన జీవితంలోనే తొలిసారిగా తిరుమల వేంకటేశ్వర స్వామి దర్శనం చేసుకుని ఆశీస్సులు తీసుకోవడం చర్చాంశనీయమైంది. ఈయనతో పాటు లక్ష్మీ పార్వతి కూడా వెంటే ఉండటంతో ‘లక్ష్మీస్ ఎన్టీఆర్’ చిత్రంతో వర్మ ఏం చెప్పాలనుకుంటున్నారు? ఎవరిని టార్గెట్ చేయబోతున్నారు? ఎన్నికలు సమీపిస్తున్న తరుణంలో వర్మ ఈ చిత్రాన్ని మొదలు పెట్టడం వెనుక వ్యూహం ఏమిటి? అన్న సందేహాలు సినీ, రాజకీయ వర్గాల్లో వ్యక్తమవుతున్నాయి.
అయితే వర్మ ఈ చిత్రం వెనుకాల ఎలాంటి రాజకీయ ఉద్దేశం లేదని ఎన్టీఆర్ అభిమానులకు బహిరంగ ప్రకటన చేశారు. ‘లక్ష్మీస్ ఎన్టీఆర్ అనే సినిమా ఎవరి పాయింట్ ఆఫ్ వ్యూలో ఉండబోతుందనే దానికి నా సమాధానం.. కేవలం నిరూపించగలిగే నిజాల పాయింట్ ఆఫ్ వ్యూలోనే ఉంటుందని చెప్పగలను. జనవరి 24 విడుదల కాబోయే ఈ సినిమా వెనుకాల ఎటువంటి రాజకీయ ఉద్దేశం లేవని చెప్పినా నమ్మరు కనుక చెప్పను. కాని ఉన్నాయని చెప్పి లేనివి కల్పించి నిజమని ఒప్పించబోనని ఎన్టీఆర్ సాక్షిగా ప్రమాణం చేస్తున్నాను. నా చివరి మాట ఎవరు ఏం నమ్మినా.. నమ్మక పోయినా ఓ ఖచ్చితమైన నిజం మాత్రం.. ఎవరు ఏ ఎన్టీఆర్ సినిమా తీసినా స్వర్గలోకంలో ఉన్న ఎన్టీఆర్ ఆశీస్సులు మాత్రం కేవలం మా ‘లక్ష్మీస్ ఎన్టీఆర్’కి మాత్రమే ఉంటాయని ఘంటాపథంగా గుండెలమీద చేయివేసుకుని చెప్పగలను ఇది నా ఓపెన్ చాలెంజ్’ అంటూ క్లారిటీ ఇచ్చారు.
ఇక శుక్రవారం నాడు వెంకటేశ్వర స్వామిని దర్శించుకున్న అనంతరం శిల్పారామంలో ఈ సినిమా షూటింగ్ ప్రారంభోత్సవ కార్యక్రమాన్ని నిర్వహించారు. రామ్‌గోపాల్‌ వర్మ క్లాప్‌ కొట్టి చిత్ర షూటింగ్‌ను ప్రారంభించారు. అనంతరం లక్ష్మీపార్వతి తదితరులతో కలసి చిత్ర పోస్టర్‌ను ఆవిష్కరించారు. జనవరి 24న సినిమాను ప్రేక్షకుల ముందుకు తేబోతున్నట్లు తెలిపారు. ఈ సందర్భంగా రామ్ గోపాల్ వర్మ ఈ సినిమాలో తాను ఏం చూపించబోతున్నారో వెల్లడించారు.
‘ఎన్టీఆర్ దండాలు పెట్టి ఓట్లు అడిగే స్వభావం కాదు.. రేయ్ అని ఓట్లు వేయమన్నారు. ఆ పొగరు ఆయన నిజాయితీ నుండే వచ్చిందన్నారు. ఇలాంటి ప్రజానాయకుడు అంటే నాకు ఇష్టం. అందుకే ఆయన జీవితంలోని కొన్ని నిజాలను ‘లక్ష్మీస్ ఎన్టీఆర్’ ద్వారా తెలియజేయాలనుకుంటున్నా. ఈ చిత్రంతో నేను కాంట్రివర్సీ చేయడం లేదు. ఈ సినిమా కేవలం నిజాలు చెప్పే పాయింట్ ఆఫ్ వ్యూలో మాత్రమే ఉంటుంది. ఎన్టీఆర్ జీవితంలో ఏం జరిగిందో అందరికీ తెలుసు. వాటి వెనుక ఉన్న నిజాలను ఈ చిత్రం ద్వారా చూపించబోతున్నా.
ఎన్టీఆర్ స్త్రీ ప్రలోభానికి గురయ్యారనే ప్రచారం చేశారు. దీని వెనుక ఉన్న అసలు సత్యం కోసం చాలా రీసెర్చ్ చేశా. అందుకే లక్ష్మీ పార్వతి కోణంలోనే సినిమా తీయాలని డిసైడ్ అయ్యా. ఈ సినిమా తీయడానికి ముఖ్య కారణం ఆయన జీవితంలో అత్యంత భావోద్వేగభరిత ఘట్టాలు ఉండటమే. ఆ ఘట్టాలన్నింటిలో అత్యంత ముఖ్యమైన ఘట్టం.. ఆయన జీవితంలోకి లక్ష్మీపార్వతి ప్రవేశం తరువాత ఉద్భవించిన తరువాత కొన్ని అత్యంత కీలకమైన విపత్కరపరిణామాలు. అందుకే ఈ సినిమాకి ‘లక్ష్మీస్ ఎన్టీఆర్’ అనే పేరు పెట్టా.
లక్ష్మీ పార్వతి గురించి నాకు వేరు వేరు మంది వేరు వేరు సంఘటనలు, ఉదంతాలు చెప్పారు. వాళ్లు తెలిసి చెప్పారో తెలియక చెప్పారో ఏదైనా అజెండాతో చెప్పారో కారణాలు ఏవైనా ఉండొచ్చు. కాని వాదించడానికి వీలు లేని పూర్తి నగ్న సత్యం ఏంటంటే.. ఎన్టీఆర్ చనిపోయే కొన్ని రోజుల ముందు ఓ ఇంటర్వ్యూలో లక్ష్మీపార్వతిపై ఎనలేని గౌరవంతో మాట్లాడారు. అందుచేత ఆవిడని అవమానించడం కాని.. అనుమానించడం కాని చేస్తే సాక్ష్యాత్తు ఎన్టీఆర్‌ని అవమానించి అనుమానించడమే.
లక్ష్మీ పార్వతి గారి విషయానికి వస్తే.. ఎన్టీఆర్ సినిమాల్లో శ్రీదేవి, జయప్రధ, జయసుధ, సావిత్రి ఇలా అప్సరసల్లాంటి వారితో పనిచేశారు. అంత అందమైన అప్సరసలను వదిలేసి వాళ్లకు ద్రోహం చేసి లక్ష్మీ పార్వతిని పెళ్లి చేసుకోవడం నన్ను సందిగ్ధంలో పడేసింది. అందుకే ఎన్టీఆర్ జీవితంలో అత్యంక కీలకమైన ఎన్టీఆర్-లక్ష్మీ పార్వతిల జీవితంలో కీలక ఘట్టాన్ని కెమెరా సాక్ష్యంగా చూపించబోతున్నా అంటూ చెప్పుకొచ్చారు రామ్ గోపాల్ వర్మ.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.